CELEX: 62011TN0326
Language: hu
Date: 2011-06-20 00:00:00
Title: T-326/11. sz. ügy: 2011. június 20-án benyújtott kereset — Brainlab kontra OHIM (BrainLAB)

10.9.2011   
            
            
               HU
            
            
               Az Európai Unió Hivatalos Lapja
            
            
               C 269/50
            
         2011. június 20-án benyújtott kereset — Brainlab kontra OHIM (BrainLAB)
   (T-326/11. sz. ügy)
   2011/C 269/111
   Az eljárás nyelve: német
   
      Felek
   
   
      Felperes: Brainlab AG (Feldkirchen, Németország) (képviselő: J. Bauer ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      Kereseti kérelmek
   
   
               —
            
            
               A Törvényszék helyezze hatályon kívül a Belső Piaci Harmonizációs Hivatal (védjegyek és formatervezési minták) negyedik fellebbezési tanácsának 2011. április 15-én az R 1596/2010-4. sz. ügyben hozott határozatát;
            
         
               —
            
            
               a Törvényszék utalja vissza az ügyet a Belső Piaci Harmonizációs Hivatal (védjegyek és formatervezési minták) fellebbezési tanácsa elé azon kérdés eldöntése céljából, hogy az érintett „BrainLAB” közösségi védjegy (1 290 113. sz.) megújítása során kellő gondossággal jártak-e el;
            
         
               —
            
            
               a Törvényszék az alperest kötelezze a költségek viselésére.
            
         
      Jogalapok és fontosabb érvek
   
   
      Az érintett közösségi védjegy: a „BrainLAB” szóvédjegy a 9., 10. és 42. osztályba tartozó áruk és szolgáltatások vonatkozásában.
   
      A „Nyilvántartás és az ahhoz kapcsolódó adatállományok” szolgálat határozata: a szolgálat elutasította a megújítás iránti kérelem benyújtásának és a megújítás díja kifizetésének a határidejére tekintettel tett, in integrum restitutio iránti kérelmet.
   
      A fellebbezési tanács határozata: a fellebbezési tanács elutasította az in integrum restitutio iránti kérelmet, és megállapította az 1 290 113. sz. közösségi védjegy lejártát.
   
      Jogalapok: a 207/2009 rendelet 81. cikkének a megsértése, mivel az érintettek összességének annak ellenére, hogy az adott körülmények között kellő gondossággal járt el, nem volt lehetősége arra, hogy az alperessel szemben egy határidőt betartson, amelyen jogvesztés következett be, és az in integrum restitutio iránti kérelem benyújtására előírt két hónapos határidőt betartották.